wickkiey/tamil-wikipedia-chunked huggingface dataset:
# ராஜபாய் கடிகார கோபுரம்

**ராஜபாய் கடிகார கோபுரம்** (*Rajabai Clock Tower*) என்பது தெற்கு மும்பை இந்தியாவில் ஒரு கடிகார கோபுரமாகும். இது மும்பை பல்கலைக்கழகத்தின் கோட்டை வளாகத்தின் எல்லையில் அமைந்துள்ளது. இது 85 மீ (280 அடி அல்லது 25 மாடிகள்) உயரத்தில் நிற்கிறது. இந்த கோபுரம் மும்பையின் விக்டோரியன் மற்றும் ஆர்ட் டெகோ குழுமத்தின் ஒரு பகுதியாகும். இது 2018 இல் உலகப் பாரம்பரிய தளங்களின் பட்டியலில் சேர்க்கப்பட்டது.
# ராஜபாய் கடிகார கோபுரம்

## வரலாறு

இந்த கோபுரத்தை சர் ஜார்ஜ் கில்பர்ட் ஸ்காட் என்ற ஆங்கிலக் கட்டிடக் கலைஞர் லண்டனில் உள்ள பிக் பென் போன்று வடிவமைத்தார் . இதற்கு மார்ச் 1, 1869 இல் அடிக்கல் நாட்டப்பட்டது. மேலும் இதன் கட்டுமானம் 1878 நவம்பரில் நிறைவடைந்தது. கட்டுமானத்திற்கான மொத்த செலவு ₹550,000 ஆக இருந்தது. அக்காலத்தில் இது ஒரு பெரிய தொகையாகும். மொத்த கட்டுமான செலவில் ஒரு பகுதியை மும்பை பங்குச் சந்தையை நிறுவிய ஒரு வளமான தரகர் பிரேம்சந்த் ராய்சந்த் ₹200,000 நன்கொடையாக வழங்கினார்.  
இவரது தாயார் கண்பார்வையற்றவராக இருந்தார். சமண மதத்தின் தீவிர பின்பற்றுபவராக, அவர் மாலை உணவுக்கு முன் தனது இரவு உணவை உட்கொள்ள வேண்டியிருந்தது. யாருடைய உதவியும் இல்லாமல் நேரத்தை அறிய கோபுரத்தின் மாலை நேர மணி அவருக்கு உதவியது என்று கதை கூறுகிறது.
அடிக்கடி தற்கொலைக்கு முயன்றவர்களுக்கான ஒரு இடமாக மாறியதால் இந்த கோபுரம் பொதுமக்களுக்கு மூடப்பட்டது.
# ராஜபாய் கடிகார கோபுரம்

## அமைப்பு

இந்த கோபுரம் வெனிசு மற்றும் கோதிக் பாணிகளின் இணைப்பில் கட்டப்பட்டது. இது உள்நாட்டில் கிடைக்கக்கூடிய பஃப் வண்ண குர்லா கல்லில் இருந்து கட்டப்பட்டுள்ளது. இந்த கோபுரம் நகரத்தில் சிறந்த வண்ணக் கண்ணாடி சன்னல்களில் ஒன்றாகும் .
# ராஜபாய் கடிகார கோபுரம்

## மணி

பிரித்தானிய இராச்சியத்தின் போது, பிரித்தானிய நாட்டுப்பண்ணான " ஹோம்! ஸ்வீட் ஹோம்!" என்ற பாடலை மொத்தம் பதினாறு இசைகளில் ஒலிக்கப்பட்டது. இது ஒரு நாளைக்கு நான்கு முறை மாற்றப்பட்டது. இது தற்போது ஒவ்வொரு 15 நிமிடங்களுக்கு ஒரு இசை மட்டுமே ஒலிக்கிறது .
# ராஜபாய் கடிகார கோபுரம்

## மறுசீரமைப்பு

அக்டோபர் 2013 முதல் 2015 மே 11 வரை, கோபுரம் அனிதா கார்வேர் (ஹெரிடேஜ் சொசைட்டி), முனைவர் ராஜன் வேலுகர் (துணைவேந்தர்; மும்பை பல்கலைக்கழகம்) மற்றும் நடராசன் சந்திரசேகரன் (தலைமை நிர்வாக அதிகாரி, டாடா கன்சல்டன்சி சர்வீசஸ்) ஆகியவற்றின் கண்காணிப்பின் கீழ் மறுசீரமைப்பு பணிகளை மேற்கொண்டது. புதுப்பித்தலுக்குப் பிறகு இது மார்ச் 2015 இல் மீண்டும் திறக்கப்பட்டது  
மறுசீரமைப்பு முயற்சிகள் யுனெஸ்கோவால் 2018 ஆம் ஆண்டில் நூலகமும், கடிகார கோபுரமும் கலாச்சார பாரம்பரிய பாதுகாப்புக்கான யுனெஸ்கோ ஆசிய-பசிபிக் விருதைப் பெற்றபோது அங்கீகரிக்கப்பட்டது.
# வலயநாடு தேவி கோயில்

**வலயநாடு தேவி கோயில்** (*Valayanad Devi Temple*) என்பது இந்தியாவின், வட கேரளத்தின், கோழிக்கோடு அருகே உள்ள வலையநாட்டில் அமைந்துள்ள பகவதி அம்மன் கோயில் ஆகும்.
# வலயநாடு தேவி கோயில்

## வரலாறு

இடைக்காலத்தில் கோழிக்கோட்டை ஆண்ட சாமூத்திரி மன்னர்களின் (பதின்ஹரே கோவிலகம்) குடும்ப தெய்வம் வலயநாடு பகவதி. சாமூத்திரி மற்றும் வள்ளுவ கோனாதிரி ( வள்ளுவநாட்டின் மன்னர்) இடையேயான போரில், சிறந்த படையும், நிதி வலிமையும் கொண்டிருந்தபோதிலும் சாமூத்திரி தோற்கடிக்கப்பட்டதாக தொன்மங்கள் கூறுகின்றன. இது குறிது யோசித்த சாமூத்திரி பகவதியின் அருளாசி வள்ளுவகோனாதிரிக்கே இருப்பதாக முடிவு செய்தார். இதையடுத்து சாமூத்திரி மன்னர் திருமந்தகுன்னு கோயிலுக்கு சென்று தேவி தன்முன் தோன்றும்வரை தவம் மேற்கொண்டார்.  
தன்முன் தோன்றிய பகவதியை சாமூத்திரி மன்னர் தனது இராச்சியத்திற்கு வருமாறு கேட்டுக்கொண்டார். இதன்படி பகவதி மன்னனுடன் அவனது நாட்டுக்கு சென்றுகொண்டிருந்தாள்.அப்படி செல்லும்போது, தேவி தன்னுடன் வருகிறாளா என்று அறிய மன்னன் திரும்பிப் பார்த்தான். அதற்கு தேவி மீண்டும் இவ்வாறு திரும்பிப் பார்த்தால் தான் வரமாட்டேன் என்று சாமூத்திரியிடம் கூறினாள். சில மணி நேரம் கழித்து, தேவியின் சலங்கை ஒலிகளைக் கேட்காமல் போகவே, சாமூத்திரி திரும்பிப் பார்த்துவிட்டான். உடனே தேவி அவனிடம் தான் இனி வர இயலாது என்றாள். என்றாலும் சாமூத்திரியின் பக்திக்கு பரிசாக, அவள் தன் வளையலை எறிவதாகவும், அது விழுந்த இடத்தில் தங்கி இருப்பதாகவும் கூறினாள். அதன்படி தேவி வீசிய வளையல் ஒரு வாரம் சுழன்று கோயில் தற்போது உள்ள இடத்தில் விழுந்தது . ஒரு வாரம் வளையல் சுழன்ற இடம் அழச்சவட்டம் என்றும், வளையல் விழுந்த இடம் திருவலையநாடு என்றும் ஆனது.
# வலயநாடு தேவி கோயில்

## விளக்கம்

பகவதிக்கு கட்டபட்ட வலையநாடு தேவி கோவிலானது கோழிக்கோடு நகரில் மங்காவ் கோவிந்தபுரம் பாதையில் வலையநாட்டில் அமைந்துள்ளது. வடக்கு நோக்கி அமைந்துள்ள இந்த கோவிலில் நான்கு கோபுரங்கள் உள்ளன. வலையநாடு தேவி கோயிலானது தனித்துவமான அடையாளத்தைக் கொண்டுள்ளது. இது இந்தியாவின் பிற தேவி கோயில்களிலிருந்து பல அம்சங்களில் வேறுபட்டது. ருருஜித் வழிபாட்டு முறைப்படி பூஜைகள் செய்யப்படும் சாக்த கோயில்களில் இதுவும் ஒன்றாகும். இந்த கோயிலின் முதன்மைத் தெய்வம் காஷ்மீரைச் சேர்ந்த தெய்வம், சண்டிகா என்று அழைக்கப்படுகிறது, இது மகாரதம் மற்றும் கலசர்பினி என்றும் அழைக்கப்படுகிறது.  
பெரிய சிவயோகியான தையவூர் சிவசங்கர் வடிவமைத்த ஸ்ரீ சக்கரம், கருவறைக்குள் உள்ளது. இந்த கோவிலில் சிவன், தேவாரா பகவதி, ஐயப்பன், விக்னேஸ்வரன், க்ஷேத்ராபாலர் சிலைகளும் நிறுவப்பட்டுள்ளன. சப்தமாதர் சிலைகள் தெற்கு சுவர் பகுதியில் அமைக்கபட்டுள்ளன. இந்த கோவிலில் நடத்தப்படும் ஒரு முக்கியமான சடங்கு குருதி தர்பனம் ஆகும்.
# வலயநாடு தேவி கோயில்

## விழாக்களும், சடங்குகளும்

கோயிலின் ஆண்டுவிழா ஒவ்வொரு ஆண்டும் மகரத்தின் கார்த்திகை நாளில் தொடங்கி ஏழு நாட்கள் தொடர்கிறது. தேவியின் உற்சவர் சிலையானது தளி மகாதேவர் கோயிலில் வைக்கப்பட்டுள்ளது. திருவிழாவுக்கு (உற்சவம்) சில நாட்களுக்கு முன்பு இது வலயநாடு கோயிலுக்கு கொண்டு வழப்படுகிறது. சிலைக்கு மங்காவுவில் உள்ள திரிசால குளத்தில் 'ஆராட்டு' நடத்தப்படுகிறது. ஆண்டு விழாவின் போது மத்யமா (சக்தேயா) பூசை இருக்காது. உத்தம பூஜை செய்ய பிராமணர்கள் கோவிலுக்கு அழைத்து வரப்பட்டனர். செவ்வாய் மற்றும் வெள்ளிக்கிழமைகளில் இந்த கோவிலில் பிரார்த்தனை செய்வதற்கு மிகவும் சிறப்பானதாக கருதப்படுகிறது.
# வலயநாடு தேவி கோயில்

## கோயில் வழிபாடு

இந்த கோயிலில் " சக்தேயா " முறைப்படி பூசை செய்யும் அர்ச்சகர்கள் பிதரர் பிராமணர்கள் ஆவர். இந்த கோவிலில் வழிபாட்டின் முக்கிய அம்சம் இறைச்சி மற்றும் மது ஆகும்.
# வெள்ளரிமலை

**வெள்ளரிமலை** (*Vellarimala*) என்பது இந்தியாவின், கேரளத்தில் உள்ள ஒரு மலைத்தொடர் ஆகும், இது கோழிக்கோடு மாவட்டத்தின் திருவம்பாடி பஞ்சாயத்து மற்றும் வயநாடு மாவட்டத்தின் மெப்பாடி பஞ்சாயத்து பகுதிகள் முழுவதும் பரவியுள்ளது.
# வெள்ளரிமலை

## விளக்கம்

**வெள்ளரிமலை** மேற்குத் தொடர்ச்சி மலையின் ஒரு பகுதியான ஒட்டகத்திமில் மலைகள் என அழைக்கப்படும் உயரமான மலைத்தொடரின் ஒரு பகுதியாகும். மலைத்தொடரின் பெரும்பகுதி தெற்கு வயநாடு கோட்டத்தின் மெப்பாடி வனக் சரகத்தில் வருகிறது, சில பகுதிகள் கோழிக்கோடு கோட்டதின் தாமரசேரி சரகத்தில் வருகிறது. இவை சாலியார் பள்ளத்தாக்கால் பிரிக்கப்பட்ட தமிழ்நாட்டின் நீலமலைகளுடன் அரைகுறையாக ஓட்டியுள்ளன. வயநாட்டின் பீடபூமி இந்த மலைகளின் கிழக்கு சரிவுகளில் அமைந்துள்ளது மற்றும் படிப்படியாக மைசூர் பீடபூமியுடன் இணைகிறது. கோழிக்கோட்டிலிருந்து 50 கி.மீ தொலைவில் உள்ள அனக்காம்போயில் என்ற சிறிய நகரத்திற்கு அருகிலுள்ள முத்தப்பன்புழாவிலிருந்து இந்த மலைத்தொடர்களுக்கு நடத்தே செல்லலாம். &nbsp; முள்ளப்பன்புழாவிலிருந்து வெள்ளளரிமலைக்கு செல்லும் வழியில் ஆறு கி.மீ. தொலைவில் ஓலிச்சுச்சட்டம் என்ற அருவி உள்ளது. இது &nbsp; திருவம்பாடியிலிருந்து 15 கி.மீ. தொலைவில் அமைந்துள்ளது. கேரள போக்குவரத்துக் கழக பேருந்துகள் திருவம்பாடியில் இருந்து அனக்கம்போயில் மற்றும் முத்தப்பன்புழா வரை செல்கின்றன. ஸ்வர்கம் குன்னுவும் இங்கு அமைந்துள்ளது. வெள்ளரிமலை - ஸ்வர்கம் குன்னு - மஸ்தகப்பாரா - ஒலிச்சுச்சட்டம் - மரிப்புழா - முத்தப்பன்புழா மலையேற்றம் வனதுதுறை அனுமதியுடன் மேற்கொள்ளலாம். இப்போது திருவாம்படியில் இருந்து மரிப்புழா வரை சாலை வசதி உள்ளது.  
இது 1200 மீ -2000 மீட்டருக்கு இடையிலான உயரமான மலைகளின் தொகுதி, இதில் உள்ள தாவர, விலங்குகள் நீலகிரி மலைகளை ஒத்திருக்கிறது.  
இந்த மலைப் பகுதியின் மிக உயரமான சிகரம் வவுல் மலை என்று அழைக்கப்படுகிறது. இந்த சிகரம் 7677 அடி (2339 மீ) உயரம் கொண்டது, இது மேற்குத் தொடர்ச்சி மலைகளில், நீலகிரி மலையின் வடக்கே உள்ள மிக உயரமான சிகரமாகும்.
# எஸ். எம். சீனிவேல்

**எஸ். எம். சீனிவேல்** (S. M. Seenivel)(இறப்பு 25 மே 2016) ஓர் இந்திய அரசியல்வாதி ஆவார். இவர் தமிழ்நாட்டின் 15ஆவது சட்டமன்றத்திற்கு அனைத்திந்திய அண்ணா திராவிட முன்னேற்றக் கழகத்தின் சார்பில் திருப்பரங்குன்றம் சட்டமன்றத் தொகுதியில் போட்டியிட்டு வெற்றி பெற்றார்.
# எஸ். எம். சீனிவேல்

## தனிப்பட்ட வாழ்க்கை

சீனிவேலுக்கு ஒரு மனைவியும், மூன்று மகள்களும் ஒரு மகனும் உள்ளனர்.
# கேரள லலித் கலா அகாதமி

**கேரள லலித்கலா அகாதமி என்பது** நுண்கலைகளுக்காக நிறுவப்பட்ட ஒரு தன்னாட்சி அமைப்பு ஆகும். இது 1962 ஆம் ஆண்டில் கலைகளையும், கலை பாரம்பரியத்தை மேம்படுத்துவதற்காக நிறுவப்பட்டது, இது கேரளத்தின் திருச்சூரை மையமாகக் கொண்டது. கேரள லலித் கலா அகாடமியின் புதிதாக நியமிக்கப்பட்ட தலைவராக நேமம் புஷ்பராஜ் உள்ளார்.
உள்ள தர்பார் ஹால் கலை மையம் ]]
கேரள அரசு அகாடமிக்கு நிதியுதவியையும் ஆதரவையும் அளித்தாலும், அகாதமியின் நிர்வாகம் தன்னாட்சி பெற்றதாக வடிவமைக்கப்பட்டுள்ளது. அகாதமியானது ஆண்டுதோறும் சிறந்த கலைப் படைப்புகளை விருதுகள் மூலம் அங்கீகரிக்கிறது. அகாதமியின் நோக்கம் கலாச்சாரம், ஓவியம், வார்ப்புகள், காட்சி கலைகளை மேம்படுத்துவதாகும்.
# பால் கிரிகோ

**பால் கிரிகோ** (*Paul Grieco*) என்பவர் மொன்டானா மாநில பல்கலைக்கழகத்தின் கரிம வேதியியலாளர் ஆவர். இவரது ஆராய்ச்சியானது, இயற்கை கரிம மூலக்கூறுகளின் ஒட்டுமொத்த தொகுத்தல் உருவாக்குவாக்கம் மற்றும் வெவ்வேறு கரிம வேதிவினைகளில் கரைப்பான்களின் தாக்கத்தைப் பற்றிய ஆய்விலும் முக்கியப் பங்கு வகிக்கிறது. இவர் 1990 ஆம் ஆண்டில் அமெரிக்க வேதியியல் சமுதாயத்தைச் சார்ந்த ஆர்தர் சி. கோப் புலவர் விருது மற்றும் 1991 ஆம் ஆண்டில் செயற்கை கரிம வேதியியலில் சிறந்த படைப்புக்கான விருது உட்பட பல்வேறு விருதுகளை பெற்றிருக்கிறார். கிரிகோ நீக்குதல் மற்றும் கிரிகோ முக்கூறு ஒடுக்கம் போன்ற வேதிவினைகளில் இவரது பங்களிப்புகள் உள்ளன.
# தேசிய பாதுகாப்புக் கல்லூரி (இந்தியா)

புது தில்லி இல் அமைந்துள்ள **தேசிய பாதுகாப்பு கல்லூரி**, இந்திய இராணுவத்தின் பாதுகாப்புப் படை அதிகாரிகள் மற்றும் இந்திய ஆட்சிப் பணி அதிகாரிகளுக்கு மூலோபாய பயிற்சினை வழங்கும் மிக உயர்ந்த நிறுவனம் ஆகும்.ஒவ்வொரு ஆண்டும், இரண்டு நட்சத்திர தர வரிசையில் உள்ள இராணுவ அதிகாரிகள், இந்திய அரசின் இணைச் செயலாளர் தகுதியில் இந்திய ஆட்சிப் பணி அதிகாரிகள் மற்றும் ஐக்கிய அமெரிக்க நாடு, ஐக்கிய இராச்சியம், கனடா, பிரான்ஸ், ஜெர்மனி, ஆஸ்திரேலியா, வியட்நாம், இலங்கை, நேபாளம், ஐக்கிய அரபு அமீரகம் போன்ற நட்பு வெளிநாடுகளில் இருந்து சுமார் 25 அதிகாரிகள் இக்கல்லூரியின் பாடத்திட்டத்தில் கலந்து கொள்கிறார்கள்.  
இந்த கல்லூரி தேசிய மற்றும் சர்வதேச பாதுகாப்பு விஷயங்களில் இந்திய அரசுக்கு மூலோபாய தலைமையை வழங்குகிறது, மேலும் பாதுகாப்பு விசயங்களில் ஒரு சிந்தனைக் குழுவாகவும் செயல்படுகிறது மற்றும் இந்திய பாதுகாப்பு கண்ணோட்டத்தை வடிவமைப்பதில் மிக முக்கியமான நிலையை வகிக்கிறது.
# தேசிய பாதுகாப்புக் கல்லூரி (இந்தியா)

## வரலாறு

1947-ஆம் ஆண்டில் இந்திய விடுதலைக்கு முன்னர், இந்திய இராணுவம், இந்திய கடற்படை மற்றும் இந்திய விமானப்படையின் மூத்த அதிகாரிகள் முக்கியமான கட்டளைகளுக்கு நியமிக்கப்படுவதற்கு முன்பு ஐக்கிய இராச்சியத்தில் உள்ள இம்பீரியல் பாதுகாப்பு கல்லூரி வழங்கும் பயிற்சி வகுப்பில் கலந்து கொண்டனர். 27 ஏப்ரல் 1960 அன்று துவக்கப்பட்ட இக்கல்லுரியின் முதல் கட்டளை அதிகாரியாக, லெப்டினன்ட் ஜெனரல் கன்வர் பகதூர் சிங் நியமிக்கப்பட்டார்.
# தேசிய பாதுகாப்புக் கல்லூரி (இந்தியா)

## கல்லூரியின் கட்டளை அதிகாரி

கல்வியாளர்கள் மற்றும் நிர்வாகம் உட்பட கல்லூரியின் அனைத்து செயல்பாடுகளுக்கும் ஒட்டுமொத்த பொறுப்பாளராக இருக்கும் கமாண்டன்ட் எனும் கட்டளை அதிகாரியின் தலைமையில் இக்கல்லூரி செயல்படுகிறது. ஒவ்வொரு தளபதியின் பதவிக்காலம் 2 ஆண்டுகள் ஆகும். இதன் கட்டளை அதிகாரி இந்திய இராணுவம், இந்தியக் கடற்படை மற்றும் இந்திய விமானப்படை இடையே சுழலும்.
# தேசிய பாதுகாப்புக் கல்லூரி (இந்தியா)

## பாடநெறி

இது ஒவ்வொரு ஆண்டும் 47 வார தேசிய பாதுகாப்பு மற்றும் மூலோபாய ஆய்வு படிப்பை நடத்துகிறது, இது ஒவ்வொரு ஆண்டும் ஜனவரி முதல் வாரத்தில் தொடங்கி டிசம்பர் முதல் வாரத்தில் முடிகிறது. முழு பாடமும் இரண்டு பருவமாக, ஆறு பாடங்களாகப் பிரிக்கப்பட்டுள்ளது. இந்த பாடநெறி இந்திய மாநிலங்கள் மற்றும் வெளிநாடுகளுக்குச் செல்வதற்கான விரிவான பயணத்தையும் உள்ளடக்கியது, இங்கு பாடநெறி உறுப்பினர்கள், மாநிலத் தலைவர்களையும் முக்கியமான முடிவெடுப்பவர்களையும் சந்தித்து மாநிலத்தின் / நாட்டின் அரசியல், சமூக மற்றும் மூலோபாய நிலப்பரப்பைப் புரிந்துகொள்கிறார்கள்.
# தேசிய பாதுகாப்புக் கல்லூரி (இந்தியா)

## ஆய்வு முறை

ஒவ்வொரு ஆய்வின் போதும், பாடநெறி ஒருங்கிணைந்த ஏழு பகுப்பாய்வுக் குழுக்களாகப் (Integrated Analysis Groups (IAG) பிரிக்கப்பட்டுள்ளது. ஒவ்வொரு பகுப்பாய்வுக் குழுவிலும் 13-14 உறுப்பினர்கள் (4–5 ராணுவ அதிகாரிகள், 1 கடற்படை அதிகாரி, 1-2 விமானப்படை அதிகாரிகள், 3–4 இஆப / இகாப / இந்திய வெளியுறவுப் பணி அதிகாரிகள் மற்றும் 4–5 வெளிநாட்டு இராணுவ அதிகாரிகள்) உள்ளனர். சிக்கல்கள், கலந்துரையாடல்கள், ஆவணங்கள் தயாரித்தல் மற்றும் விளக்கக்காட்சிகளை பகுப்பாய்வு செய்வதற்கான நோக்கத்திற்காக ஒவ்வொரு பகுப்பாய்வுக் குழுவும் ஒருங்கிணைந்து செயல்படுகிறது. 2006-ஆம் ஆண்டு முதல் *பாதுகாப்பு மற்றும் மூலோபாய ஆய்வுகள்* எம்.பில்., பட்டம் வழங்குவதற்காக இக்கல்லூரியானது சென்னைப் பல்கலைக்கழகத்துடன் இணைக்கப்பட்டுள்ளது.
# தேசிய பாதுகாப்புக் கல்லூரி (இந்தியா)

## ஆசிரியர்கள்

தேசிய பாதுகாப்பு கல்லூரியின் பீடம் ராணுவம், கடற்படை, விமானப்படை மற்றும் குடிமைச் சேவைகளிலிருந்து பெறப்படுகிறது. வழக்கமாக 7 ஆசிரிய உறுப்பினர்கள் ( இராணுவம் – 3, கடற்படை – 1, விமானப்படை – 1, ஐ.ஏ.எஸ் – 1 மற்றும் இ வெ ப – 1) கொண்டது. இந்த 7 வழக்கமான பீடங்களைத் தவிர, கல்லூரியில் விரிவுரைகளை வழங்க தலைசிறந்த பல்துறை சிந்தனையாளர்கள், பல்வேறு நாடுகளின் தூதர்கள், வணிகத் தலைவர்கள், இந்தியா மற்றும் நட்பு நாடுகளைச் சேர்ந்த அமைச்சர்கள், நட்பு நாடுகளின் பாதுகாப்புத் தலைவர்கள் ஆகியோரை இக்கல்லூரி தவறாமல் அழைக்கிறது.
# தேசிய பாதுகாப்புக் கல்லூரி (இந்தியா)

## இதனையும் காண்க

- தேசிய பாதுகாப்பு அகாதமி (இந்தியா)
- இந்திய தேசிய இராணுவக் கல்லூரி
- சைனிக் பள்ளி
# ஜியோவானி பிரின்ஸ்

**ஜியோவானி பிரின்ஸ்** (1992 இல் பிறந்தார்) ஒரு இத்தாலிய கலைஞர், முக்கியமாக வரைதல் மற்றும் வேலைப்பாடு துறையில் தீவிரமாக உள்ளார்.
# ஜியோவானி பிரின்ஸ்

## சுயசரிதை

பலேர்மோவில் உள்ள அகாடமி ஆஃப் ஃபைன் ஆர்ட்ஸில் படித்தார், அங்கு கிராஃபிக் ஆர்ட்ஸில் பட்டம் பெற்றார். அவரது கலை பாணி ஒரு துடிப்பான மற்றும் பெரும்பாலும் தன்னிச்சையான கிராஃபிக் அடையாளத்தால் வகைப்படுத்தப்படுகிறது, ஆனால் அது அவ்வப்போது சுருக்க மற்றும் முறைசாரா கலையின் கூறுகளையும் நினைவுபடுத்துகிறது.
# இராணுவ அதிகாரிகளுக்கான கல்லூரி

**இராணுவ அதிகாரிகள் கல்லூரி ** (**The Defence Services Staff College** (DSSC) இந்தியாவின் முப்படை அதிகாரிகளின் கூட்டுப் பயிற்சி நிறுவனம் ஆகும்.  
இது இந்திய இராணுவம், கடற்படை, விமானப்படை மற்றும் துணை இராணுவப் படைகளின் தேர்ந்தெடுக்கப்பட்ட அதிகாரிகள் மற்றும் இந்திய ஆட்சிப் பணி மற்றும் நட்பு வெளிநாடுகளில் இருந்து வரும் இராணுவ அதிகாரிகளுக்கு உயர் இராணுவக் கல்வி வழங்குகிறது. 1990 முதல் இக்கல்லூரி பாதுகாப்பு மற்றும் மூலோபாய ஆய்வுகளில் முதுநிலைப் பட்டம், முதுதத்துவமாணி மற்றும் முனைவர் பட்டங்கள் வழங்குவதற்காக, சென்னை பல்கலைகழகத்துடன் இணைந்துள்ளது.
# இராணுவ அதிகாரிகளுக்கான கல்லூரி

## வரலாறு

பிரித்தானிய இந்தியாவின் மிகப் பழமையான உயர் இராணுவப் பயிற்சி நிறுவனங்களில் ஒன்றான இது 1905-ஆம் ஆண்டில் பம்பாய் மாகாணம், நாசிக் மாவட்டம், தியோலாலியில் துவக்கப்பட்டது. பின்னர் இக்கல்லூரியை 1907-இல் பாகிஸ்தான் நாட்டின் குவெட்டா நகரத்திற்கு மாற்றப்பட்டது. இந்திய விடுதலைக்குப் பின்னர் இக்கல்லூரி தமிழ்நாட்டின் நீலகிரி மாவட்டம், வெல்லிங்டன் கண்டோன்மென்ட் பகுதியில் செயல்படுகிறது.
# இராணுவ அதிகாரிகளுக்கான கல்லூரி

## கட்டளை அதிகாரி

இந்திய இராணுவத்தின் ஒரு லெப்டினன்ட் ஜெனரல் அதிகாரியே இக்கல்லூரியின் கட்டளை அதிகாரி ஆவார்.
# இராணுவ அதிகாரிகளுக்கான கல்லூரி

## இதனையும் காண்க

- சைனிக் பள்ளிகள்
- இந்திய தேசிய இராணுவக் கல்லூரி, டேராடூன்
- தேசிய பாதுகாப்புக் கல்லூரி - புனே
- தேசிய பாதுகாப்பு அகாதமி - புது தில்லி
- இந்திய தேசியப் பாதுகாப்புப் பல்கலைக்கழகம்
- இந்திய இராணுவ அகாதமி, டேராடூன்
# கிரான் தோக்கியோ

**கிரான் தோக்கியோ** *(GranTokyo)* என்பது சப்பான் நாட்டின் தோக்கியோ நகரத்திலுள்ள மருனோயுச்சி என்ற வர்த்தக மாவட்டத்தில் அமைந்துள்ள ஒரு வானளாவிய கட்டிடமாகும். 205 மீட்டர் உயரமுள்ள இக்கோபுரத்தின் கட்டுமானம் 2007 ஆம் ஆண்டு நிறைவடைந்தது. கட்டிடத்தின் முதல் பதினான்கு தளங்கள் தாய்மரு பல்பொருள் அங்காடியால் ஆக்கிரமிக்கப்பட்டுள்ளன.
# மகேசுவரி

**மகேசுவரி** (*Maheshwari*) என்பது இந்து மதத்திலுள்ள ஒரு சாதியாகும். இது முதலில் இந்திய மாநிலமான, ராஜஸ்தானில் இருந்து தோன்றியது. இவர்களின் பாரம்பரிய தொழில் வர்த்தகமாகும். இவர்கள் பரந்த பனியா ஆக்கிரமிப்பு அடிப்படையிலான சமூகத்தின் ஒரு பகுதியாக அமைந்துள்ளனர். இதில் கந்தேல்வால்கள், ஆசுவால்கள் மற்றும் அகர்வால்கள் போன்ற சாதிகளும் அடங்கும். ராஜஸ்தானின் பனியாக்கள் பெரும்பாலும் மார்வாரிகள் என்று அழைக்கப்படுகின்றனர். மேலும் அவர்கள் மகாஜன்கள் என்றும் அழைக்கப்படுகின்றனர். இது சமூக உறுப்பினர்கள் விரும்பும் ஒரு சொல்லாகும். ஏனென்றால் பனியா என்பது எதிர்மறையான அர்த்தங்களைக் கொண்டிருக்கலாம். மேலும் அவர்களை அவ்வாறு அழைப்பது குறைந்த சமூக நிலைப்பாட்டைக் குறிக்கிறது. குசராத் மாநிலத்தில் மேக்வார் என்ற ஒரு சமூக மக்கள் உள்ளனர். அவர்கள் சில சமயங்களில் மகேசுவரி என்ற பெயரைப் பயன்படுத்துகிறார்கள். ஆனால் இந்த மக்கள் தலித்துகள், பனியாவுடன் தொடர்பில்லாதவர்கள். மேலும், சிவன் மீதான அவர்களின் பக்தியைக் குறிக்க இந்த பெயரை ஏற்றுக்கொள்கிறார்கள்.
# மகேசுவரி

## கே. கே. பிர்லா

மகேசுவரி என்ற சொல்லை ஒரு ராஜ்புத் வம்சாவளியினரும் கோருகின்றனர். ஒரு தொழிலதிபரான, கே.கே. பிர்லாவின், குடும்பம் மகேசுவரி சாதியில் தோன்றியது. பிர்லா இச்சமூகத்திற்கான ஒரு பாரம்பரிய கதையை கொண்டுள்ளார். இப்போது ராஜஸ்தானில் உள்ள சத்திரிய வர்ணத்தைச் சேர்ந்த 72 குழுக்கள் 8 ஆம் நூற்றாண்டில் வைசிய வர்ணத்தில் உறுப்பினர்களாக இருப்பதற்கு ஆதரவாக தங்கள் பாரம்பரிய பங்கைக் கைவிட முடிவு செய்ததாக இது கூறுகிறது. மகேசுவரன் என்ற சிவனின் மற்றொரு பெயர் மீதான அவர்களின் பக்தியால் இதைச் செய்ய ஊக்கம் பெற்ற அவர்கள், மகேசுவரி என்ற பெயரை ஏற்றுக்கொண்டனர். இதனால் சிறிய, இறுக்கமான மகேசுவரி சமூகத்திற்குள் இருக்கும் 72 தனித்துவமான குடும்ப பாரம்பரியத்தை நிறுவினர்.
# மகேசுவரி

## காம்புகள்

காம்புகள் என்று அழைக்கப்படும் அந்த சமூகத்தில்பாரம்பரியமாக திருமணத்தில் புறமணத்தையும், மதத்தில் பெரும்பாலும் வைணவத்தையும் பின்பற்றுகின்றன.
# மகேசுவரி

## புராணக்கதை

1923 ஆம் ஆண்டில் சிவகரன் ராம்ரதன் தாரக் என்பவரால் பதிவுசெய்யப்பட்ட ஒரு மாறுபட்ட புராணக்கதை உள்ளது, பின்னர் லாரன்ஸ் பாப் போன்ற நவீன அறிஞர்களால் குறிப்பிடப்படுகிறது. இந்த பதிப்பில், சில முனிவர்களால் செய்யப்படும் ஒரு யாகத்தை சீர்குலைப்பதற்கு ஒரு இளவரசனுக்கு 72 ராஜபுத்திரர்கள் ஆதரவளித்தனர். முனிவர் இவர்கள் கல்லாக மாறும்படி சபித்தார். சிவ பெருமாள் இவர்களை சாபத்திலிருந்து விடுவித்து, அவர்களின் வாழ்க்கையை மீட்டெடுத்தார்.
# மகேசுவரி

## வர்த்தகம்

ஆங்கிலேயர்களின் காலனித்துவ வர்த்தகத்தின் வருகை ராஜஸ்தானின் மார்வாரி மக்களை தங்கள் வணிக நலன்களையும் புவியியல் செல்வாக்கையும் விரிவுபடுத்த ஊக்குவித்தது. 19 ஆம் நூற்றாண்டின் முற்பகுதியில் தக்காணப் பீடபூமிக்கு குடிபெயர்ந்த மார்வாரி வணிகர்களில் மகேசுவரிகளும் இருந்தனர். அங்கு அபின் வர்த்தகம் முக்கியமானது; அவர்கள் 1850 வாக்கில் ஐதராபாத் இராச்சியத்தில் வங்கியாளர்களாக இருந்தனர்; மேலும், நூற்றாண்டின் கடைசி காலாண்டில் மும்பையின் பருத்தி வர்த்தகத்தில் ஒரு குறிப்பிடத்தக்க குழுவாக உருவெடுத்தனர். 20 ஆம் நூற்றாண்டில், பிர்லாக்கள் போன்ற சில மகேசுவரி குடும்பங்கள், தங்கள் பாரம்பரிய தொழில்களில் இருந்து திரட்டப்பட்ட செல்வத்தைப் பயன்படுத்தி முக்கிய தொழிலதிபர்களாகவும், தொழில்முனைவோராகவும் மாறினர்.
# ம. கி. சந்திரசேகரன்

**மரோலி கிருஷ்ணையா சந்திரசேகரன்** (*Maroli Krishnayya Chandrashekaran*; செப்டெம்பர் 4, 1937 – சூலை 2, 2009) சேகர் என்றும் எம்.கே.சி என்றும் அறியப்பட்ட இந்திய விலங்கியலாளர் ஆவார். இவர் இந்தியாவில் காலவுயிரியல் எனும் அறிவியல் படிப்பிற்கான அடித்தளமிட்டவர் ஆவார். பெங்களூரில் உள்ள இந்திய அறிவியல் கழகத்தின் மதிப்புமிகு உறுப்பினராகவும், மூன்றாம் உலக நாடுகளின் அறிவியல் அமைப்பின் உறுப்பினராகவும் செயல்பட்டுள்ளார். அறிவியல் தொழில்நுட்பத்துறையின் உயரிய விருதான சாந்தி ஸ்வரூப் பட்நாகர் விருதினை 1979 ஆம் ஆண்டு பெற்றார்.  
தமிழ்நாட்டில் சேலம் மாவட்டத்தில் பிறந்த இவர், சென்னை மாநிலக் கல்லூரியில் இளநிலை அறிவியல் மற்றும் முதுநிலை அறிவியல் பட்டங்களை விலங்கியலில் பெற்றார். சென்னைப் பல்கலைக்கழகத்தில் முனைவர் பட்டத்தினை விலங்கியலில் பெற்றார். உயிரிஅறிவியல் சஞ்சிகையின் தொகுப்பாசிரியராக 1991 முதல் 1997 வரையும், இரெசொனன்ஸ்: அறிவியல் கல்வி சஞ்சிகையின் தொகுப்பாசிரியராக 2003 முதல் 2005 வரை பணியாற்றினார்.
# பைரவேஸ்வரர் கோயில், சோழபுரம்

**பைரவேஸ்வரர் கோயில்**, இந்தியாவின் தமிழ்நாட்டில் சோழபுரத்தில் அமைந்துள்ள சிவன் கோயில்களில் ஒன்றாகும்.
# பைரவேஸ்வரர் கோயில், சோழபுரம்

## அமைவிடம்

இக்கோயில் கும்பகோணம்-சென்னை நெடுஞ்சாலையில் 13 கிமீ. தொலைவில் உள்ள சோழபுரத்தில் அமைந்துள்ளது. சோழபுரம் முன்னர் பைரவபுரம் என்றழைக்கப்பட்டது. இக்கோயிலில் அஷ்ட புஜ பைரவர் உள்ளார். இங்கு 64 பீடங்கள் உள்ளன. இந்த 64 பீடங்களிலும் 64 பைரவர்களும் அமர்ந்து பூசையும், தியானமும் செய்வதாக நம்பப்படுகிறது.
# பைரவேஸ்வரர் கோயில், சோழபுரம்

## பிற தெய்வங்கள்

இக்கோயிலில் அர்த்தநாரீசுவரர், அஷ்டபுஜ துர்க்கை, தட்சிணாமூர்த்தி, கங்காளர், கல்யாணசுந்தரர் ஆகியோர் உள்ளனர்.
# பைரவேஸ்வரர் கோயில், சோழபுரம்

## பூசை

அஷ்டமி திதியில் மூலவருக்கு மஞ்சட்பொடி, மாப்பொடி, எலுமிச்சம்பழம், நார்த்தம்பழம், பால் ஆகியவற்றால் அபிஷேகம் செய்யப்படுகிறது. சனிக்கிழமை வழிபாடு இங்கு சிறப்பாக நடைபெறுகிறது.
# சியார்ச்சு பிளாய்டு

இப்பாப்பு இசை கலைஞராகவும், மத வழிகாட்டியாகவும் இருந்துள்ளார். 1997-2005க்கும் இடையிலான ஆண்டுகளில் எட்டு குற்ற செயலுக்காக தண்டனை பெற்றிருந்தார். பின்னர் 2007 ஆம் ஆண்டு ஒரு கொள்ளை சம்பவத்திற்காக நான்கு ஆண்டுகள் சிறைத்தண்டனை அனுபவித்தார்.  
2014இல் தெக்குசாசில் இருந்து மினியாபோலிசுக்கு இடம்பெயர்ந்தார். அங்கு கனரக வாகன ஓட்டியாகவும், கேளிக்கை அரங்கின் கவலராகவும் வேலை செய்து வந்தார். 2020இல் ஏற்பட்ட கொரோனா தொற்றுநோய் கட்டுபடுத்துதல் காரணமாக அறிவிக்கப்பட ஊரடங்கினால் தனது வேலையை இழந்தார்.
# சியார்ச்சு பிளாய்டு

## இறப்பு

மே 25, 2020 அன்று, மினியாபோலிசின் பவுடராரன் பூங்காவில் உள்ள ஒரு மளிகை கடையில் $ 20 மதிப்பிலான கள்ளப்பணத்தை பயன்ப்படுத்தியதாக குற்றம் சாட்டப்பட்டு கடையின் உரிமையாளர் காவல்துறைக்கு அழைப்பு விடுத்தார். சம்பவ இடத்திற்கு வந்த காவல்துறையினர் பிளாய்டிற்கு கைவிலங்கிட்டு கைது செய்தனர்.  
கைது செய்த வெள்ளையின காவல்துறை அதிகாரி பிளாய்டை வீதியில் கீழே தள்ளிவிட்டு அவரின் கழுத்தில் முழங்காலை வைத்து அழுத்தினர். சுமார் எட்டு நிமிடங்கள் தொடார்ந்து பிளாய்டின் கழுத்தில் வெள்ளையின காவல்துறை அதிகாரி முழங்காலை வைத்து அழுத்திக்கொண்டு இருந்தார்.  
கழுத்தில் உண்டாகிய அழுத்தத்தினால் கடைசி இரண்டு நிமிடத்தில் எந்தவொரு அசைவின்றி வீதியில் கிடந்தார். பிளாய்டின் இந்த நிலைமையை கண்ட அதிகாரிகள் மருத்துவ உதவிக்கு அழைப்பு விடுத்தனர். இருந்தும் மருத்துவ உதவிகள் வரும்வரை அந்த வெள்ளையின காவல்துறை அதிகாரி பிளாய்டின் கழுத்தில் வைத்த முழங்காலை எடுக்கவில்லை. மருத்துவ பரிசோதனைக்கு பிறகு பிளாய்ட் இறந்ததாக அறிவிக்கப்பட்டார்.  
பிரேத பரிசோதனை அறிக்கையில் பிளாய்டின் மரணத்திற்கு காரணமாக காவல்துறை அதிகாரி அவரின் கழுத்தில் முழங்காலை வைத்து அழுத்தத்தினால் தான் என்பது அறிவிக்கபட்டது.
# சியார்ச்சு பிளாய்டு

## போராட்டம்

பிளாய்டின் மரணத்திற்குப் பிறகு, கறுப்பின மக்கள் வெள்ளையின காவல்துறை அதிகாரிகளுக்கு எதிராக போராட்டத்தில் ஈடுப்பட்டனர். இந்த போராட்டம் மினியாபோலிஸில் தொடங்கி 50 அமெரிக்க மாநிலங்கள் மற்றும் சர்வதேச அளவில் நகரங்களில் வளர்ந்தன.
# இராபர்ட் கோலெட்

**இராபர்ட் கோலெட்** (*Robert Collett*; திசம்பர், 2, 1842 - சனவரி, 27, 1913) நார்வேயைச் சார்ந்த விலங்கியலாளர் ஆவார். கோலெட் ஓஸ்லோ பல்கலைக்கழகத்தில் உள்ள அருங்காட்சியகத்தின் இயக்குநராகவும் காப்பாளராகவும் பணியாற்றினார்.  
இவர் நார்வே நாட்டின் தற்பொழுது ஓஸ்லோ எனப்படும் கிறிஸ்டியானா நகரில் பிறந்தார். பேராசிரியர் பீட்டர் ஜோனாஸ் கோலெட் (1813-51), காமிலா கோலெட்டின் (1813-95) தம்பதியரின் மூத்த மகனாவார். இவரது தாய்வழி மாமா ஜோஜப் பெர்னாட்ஸ் வெர்ஜிலாண்ட் மற்றும் ஹென்றிக் வெர்ஜிலாண்ட் ஆவார்கள். இவரது தந்தைவழி மாமா பீட்டர் செவரின் ஸ்டீன்ஸ்டரப் ஆவார். ராபர்ட் கோலெட்டுடன் உடன் பிறந்தவர்கள் மூவர். அவர்களுள் ஒருவர் எழுத்தாளரும், வரலாற்று ஆய்வாளருமான அல்ப் கோலெட் ஆவார். கோலெட் திருமணமாகாதவராகத் தனது அறிவியல் பணியினைத் தொடர்ந்தார்.  
லில்லிஹெமரில் உள்ள இலத்தின் பள்ளியில் கல்வியினைத் தொடர்ந்தார். இவர் ஒஸ்லோ பல்கலைக்கழகத்தின் முதல் மாணவராவார். 1864 முதல் விலங்கியல் அருங்காட்சியகக் காப்பாளராக பணியாற்றினார். 1982ல் அதன் இயக்குநராகவும், பேராசிரியராகவும் பதவி உயர்வு பெற்றார். இவரது ஆய்வின் சிறப்புப் பிரிவு முதுகெலும்பு உள்ள விலங்குகள், குறிப்பாக மீன்கள் ஆகும். இவர் சிலந்தி, மீன்கள் உள்ளிட்ட பல புதிய விலங்கள் குறித்து விவரித்துள்ளார்.  
இவர் நார்வே நாட்டு பாலூட்டிகள் குறித்து எழுதிய புத்தகமான 'நோர்ஜஸ் பட்டேடிர்', ஒரு சிறந்த நூலாகக் கருதப்படுகிறது. விலங்கு முழுமைத்தொகுதியில் ஏற்படும் ஏற்றத்தாழ்வுகள் குறித்து ஆய்வு செய்ய சார்லஸ் எல்டனைத் தூண்டிய நூலாக இது விளங்குகிறது. சிறிய கொறிவிலங்கான லெமிங்கில் இயற்கைச் சமநிலைக் கோட்பாட்டினை விவாதத்திற்கு உள்ளாக்கச் செய்தது.  
டீனோட்டஸ் கோலெட்டி, சூடெசிஸ் கோலெட்டி எனும் இரண்டு ஊர்வன இவரை போற்றும் விதமாகப் பெயரிடப்பட்டுள்ளன.
# அகர்வால்

**அகர்வால்** (Agrawal) என்பவர்கள் வடக்கு, மத்திய மற்றும் மேற்கு இந்தியா முழுவதும் காணப்படும் இந்து மற்றும் சைண சமூகமாகும். முக்கியமாக ராஜஸ்தான், அரியானா, பஞ்சாப், சண்டிகர், இமாச்சலப் பிரதேசம், உத்தரகண்ட், தில்லி, சத்தீசுகர், குசராத்து மற்றும் உத்தரப் பிரதேசம் போன்ற மாநிலங்களில் காணப்படுகின்றனர். 1947 இல் இந்தியா பிரிக்கப்படுவதற்கு முன்னர், இச்சமூகத்தினர் நவீன பாக்கித்தானின் பஞ்சாப் மாகாணத்திலும் காணப்பட்டனர். இந்தியாவில் மொத்த அகர்வால் மக்கள் தொகை சுமார் 10-15 மில்லியனாக இருக்கும் என்று மதிப்பிடப்பட்டுள்ளது. இதனால் அவர்கள் இந்திய மக்கள் தொகையில் 1% ஆக உள்ளனர் . மகேசுவரி மற்றும் ஆசுவால் போன்ற பிற வணிக சமூகங்களை உள்ளடக்கிய பெரிய வர்த்தக சமூகத்தில் அகர்வால்கள் முன்னணியில் உள்ளனர் .  
இச்சமூகத்தின் உறுப்பினர்கள் தங்கள் வணிகத் திறன்களுக்காக அறியப்பட்டவர்கள். மேலும், பல ஆண்டுகளாக இந்தியாவில் செல்வாக்கு மிக்கவர்களாகவும் வளமானவர்களாகவும் உள்ளனர். 2016 ஆம் ஆண்டில், இந்தியாவின் தேசிய பங்கு சந்தையில் பட்டியலிடப்பட்ட நிறுவனங்களின் இயக்குநர்களின் பொதுவான குடும்பப்பெயர்யர்களில் அகர்வால் (மற்றும் அதன் மாறுபாடுகள்) முதல் இடத்தில் உள்ளது. இரண்டாவது பொதுவான குடும்பப்பெயர் குப்தா. நவீன தொழில்நுட்ப மற்றும் இணையவழி நிறுவனங்களில் கூட அவை தொடர்ந்து ஆதிக்கம் செலுத்துகின்றன. இந்தியாவில் இ-காமர்ஸ் நிறுவனங்களுக்கான ஒவ்வொரு 100 நிதிகளுக்கும் 40 பேர் ஒரு அகர்வால் நிறுவிய நிறுவனங்களுக்குச் சென்றதாக 2013 ஆம் ஆண்டில் தெரிவிக்கப்பட்டது. இந்தியாவில் இருந்து 10 பில்லியன் டாலர் மதிப்பீட்டைத் தாண்டிய மொத்தம் நான்கு *ஸ்டார்டப்* நிறுவனக்களில், *பேடிஎம்* என்பதைத் தவிர மற்ற அனைத்தும் அகர்வால்களால் நிறுவப்பட்டது. குறிப்பிடத்தக்க வகையில், பல அகர்வால்கள் தங்கள் கோத்திரங்களை (அல்லது அந்தந்த கோத்திரங்களின் கீழ் வரும் குடும்பப் பெயர்களை) தங்கள் குடும்பப் பெயர்களாகப் பயன்படுத்துகின்றனர்.
# அகர்வால்

## புராணக்கதை

புராணங்களின்படி, சூரிய வம்சத்தின் மன்னர் அக்ராசனிடமிருந்து தாங்கள் வந்ததாக அகர்வால்கள் கூறுகின்றனர். உண்மையில், அகர்வால் என்றால் "அக்ராசனின் குழந்தைகள்" அல்லது "அக்ரோகா மக்கள்" என்பதாகும். அரியானாவின் ஹிசார் அருகே பண்டைய குருதேசம், பாஞ்சாலம் போன்றவற்றை அக்ராசன் நிறுவியதாகக் கூறப்படுகிறது.
# நிதிக் கணக்கீடு

**நிதிக் கணக்கியல்** (*Financial accounting*) கணக்கியல்) என்பது ஒரு வணிகத்துடன் தொடர்புடைய நிதி பரிவர்த்தனைகளின் சுருக்கம், பகுப்பாய்வு மற்றும் அறிக்கையிடலுடன் தொடர்புடைய கணக்கியல் துறையாகும். பொது பயன்பாட்டிற்கு கிடைக்கக்கூடிய நிதிநிலை அறிக்கைகளை தயாரிப்பதும் இதில் அடங்கும். பங்குதாரர்கள், வினியோகிப்பாளர்கள், வங்கிகள், ஊழியர்கள், அரசு நிறுவனங்கள், வணிக உரிமையாளர்கள் மற்றும் பிற பங்குதாரர்கள் முடிவெடுக்கும் நோக்கங்களுக்காக இத்தகைய தகவல்களைப் பெற ஆர்வமுள்ளவர்களுக்கு எடுத்துக்காட்டுகளாகும்.  
பொது ஏற்புள கணக்குவைப்பு நெறிமுறைகள்(GAAP) என்பது பயன்படுத்தப்படும் நிதிக் கணக்கியலுக்கான வழிகாட்டுதல்களின் நிலையான கட்டமைப்பாகும். பதிவுசெய்தல், சுருக்கமாக நிதிநிலை அறிக்கைகளைத் தயாரிப்பது, கணக்காளர்கள் பின்பற்றும் தரநிலைகள், மரபுகள், விதிகள் முதலியவை இதில் அடங்கும். நிறுவனத்திற்கு வெளியே உள்ளவர்களுக்கும் அல்லது நிறுவனத்தின் அன்றாட இயக்கத்தில் ஈடுபடாதவர்களுக்கும் கணக்கியல் தகவல்களைத் தயாரிக்க பயன்படுத்தப்படுகிறது. இது போன்று நிர்வாக கணக்கீடு வணிகத்தை நிர்வகிப்பதற்கான முடிவுகளை மேலாளர்களுக்கு எடுக்க உதவ கணக்கியல் தகவலை வழங்குகிறது.
# நிதிக் கணக்கீடு

## அடிப்படை பண்புகள்

### பொருத்தம்

இங்குப் பொருத்தம் என்பது அதன் பயனர்களின் முடிவைப் பாதிக்கும் நிதித் தகவலின் திறன். நிதி அறிக்கைகளின் அடிப்படையில் பயனர்களின் பொருளாதார முடிவுகளைத் தகவல்களின் புறக்கணிப்பு அல்லது தகவல்களைத் தவறாக மதிப்பிடுவது முதலியவை பொருளாகக் கருதப்படுகிறது. எந்த ஒரு தகவலும் புறக்கணிக்கப் பட்டதாகவோ அல்லது தவறானதாகவோ இருத்தல் கூடாது.
# நிதிக் கணக்கீடு

## அடிப்படை பண்புகள்

### சரியான தகவல்கள்

பரிவர்த்தனைகளின் உண்மையான தகவல்கள் சரியாகக் கணக்கிடப்பட்டு நிதிநிலை அறிக்கைகளில் தெரிவிக்கப்பட வேண்டும். நடைபெற்ற பரிவர்த்தனையில். சொற்களும் பணமதிப்பீடும் ஒன்றோடு ஒன்று தொடர்பு உடையவையாய் இருத்தல் வேண்டும். ஒருபோதும் பொருத்தம் இல்லாது தகவல்கள் இருத்தல் கூடாது.
# நிதிக் கணக்கீடு

## அடிப்படை தர மேம்பாடு

### சரி பார்ப்பு

அனைத்து பரிவர்த்தனைகளிலும் கட்டாயம் அது சார்ந்த ஆவணம் இடம் பெற்று இருக்க வேண்டும். இது இந்தக் கணக்கீடிற்கு மட்டுமல்ல அனைத்து கணக்கீடுகளுக்கும் பொருந்தும். இவ்வாறு அனைத்துப் பரிவர்த்தனைகளிலும் தகுந்த ஆவணங்கள் இடம்பெற்று இருப்பதால் எந்த நேரத்திலும் சரிபார்த்துக் கொள்ளலாம்.
# நிதிக் கணக்கீடு

## அடிப்படை தர மேம்பாடு

### புரிந்துகொள்ளும் வகையில் இருத்தல்

அனைத்துப் பரிவர்த்தனை சார்ந்த தகவல்களும் கணக்கியல் தகவல்களும் எளிதில் அந்தத் தகவலையோ பரிவர்த்தனையையோ சரிபார்ப்புச் செய்பவருக்குப் புரியும் வகையில் இடம் பெற்று இருக்க வேண்டும்.
# நிதிக் கணக்கீடு

## அடிப்படை தர மேம்பாடு

### கால அளவு

கணக்கீட்டுத் தகவல்களைப் பயன்படுத்துவோருக்கு அவர் முடிவு எடுக்கும் முன்பே காண்பிக்கப்பட்டு இருக்க வேண்டும்.
# நிர்வாகப் பொருளியல்

**நிர்வாகப் பொருளியல்** (*Managerial Economics*) என்பது ஒரு வணிகத்தில் நடைமுறை சிக்கல்களைத் தீர்க்க பயன்படும் பொருளாதாரக் கருத்துகள், கோட்பாடுகள், கருவிகள், வழிமுறைகள் முதலியவற்றுடன் தொடர்புடையது. வேறு ஒரு முறையில் இந்தப் பொருளாதாரத்தைப் பொருளியல் கோட்பாடு மற்றும் நிர்வாகக் கோட்பாட்டின் கலவையாகும் எனலாம். இது முடிவெடுப்பதில் மேலாளருக்கு உதவுகிறது.மேலும் செய்முறைக்கும் கோட்பாட்டிற்கும் இடையிலான இணைப்பாக செயல்படுகிறது. இது சில நேரங்களில் வணிகவியல் பொருளாதாரம் என்றும் குறிப்பிடப்படுகிறது. மேலும் இது பொருளியலின் ஒரு கிளையாகவும் விளங்குகிறது. இது வணிகங்களில் முடிவு எடுக்கும் முறைகளுக்கு குறும்பொருளியல் பகுப்பாய்வைப் பயன்படுத்துகிறது. எனவே, இது நடைமுறையில் பொருளாதாரக் கோட்பாட்டையும் பொருளாதாரத்தையும் இணைக்கிறது.  
பின்னடைவு பகுப்பாய்வு,நுண்கணிதம் போன்ற அளவுசார் உத்திகளைஇது பெரிதும் பயன்படுத்துகிறது.
# நிர்வாகப் பொருளியல்

## வாய்ப்பளவு

ஒரு நிர்வாகச் சிக்கலுக்கு நடவடிக்கை எடுப்பதைப் பெரிதும் அதிகப்படியாகப் பரிந்துரைப்பதால் நிர்வாகப் பொருளாதாரம் பரிந்துரைக்கப்படுகிறது.  
உற்பத்தி, கணக்குகள், விற்பனை போன்ற ஒரு நிறுவனத்தில் பல்வேறு துறைகளின் பிரச்சினைகளுக்கு நிர்வாகப் பொருளாதாரம் பதில்களைக் கூறும் ஆற்றல் கொண்டது.  
மேலும் இது நிர்வாகி முடிவெடுப்பதில் பெரிதும் உதவும்.
# நிர்வாகப் பொருளியல்

## வாய்ப்பளவு

### செயல்பாட்டுச் சிக்கல்கள்

- தேவை சார்ந்த முடிவுகள்
- உற்பத்தி சார்ந்த முடிவுகள்
- விலைக் கோட்பாடு
- அனைத்து மனித பொருளாதார நடவடிக்கைகளும்
# நிர்வாகப் பொருளியல்

## வாய்ப்பளவு

### சுற்றுச்சூழல் பிரச்சினைகள்

- உள்நாட்டு வணிகம் / சர்வதேசச் சூழலின் இயல்பு
- அரசாங்கக் கொள்கை, சமுதாய விலையின் தன்மை மற்றும் தாக்கம்.  
மேல் கூறப்பெற்று இருக்கும் அனைத்து விடயங்களிலும் நிர்வாகப் பொருளாதாரம் பெரிதும் உதவுகிறது.
# நிர்வாகப் பொருளியல்

## தேவை சார்ந்த முடிவுகள்:

தேவை என்பது வாடிக்கையாளர்கள் ஒரு பொருளை வாங்க விருப்பம் கொள்ளுதல் மற்றும் அதனைப் பெற தகுதி உடையவராய் இருத்தல். இது ஒரு பொருளின் சந்தை அளவை வரையறுக்கிறது. வாடிக்கையாளரின் தேவை ஒரு நிறுவனத்தின் வருவாய், இலாபங்கள் மற்றும் அதன் ஊழியர்களின் வருமானம் அதைச் சார்ந்து இருப்பதால் தேவைக்கான பகுப்பாய்வு முக்கியமானது.
# ஈதைனைல்

கரிம வேதியியலில், **ஈதைனைல்** (ethynyl) என்பது,  
- ஒரு **ஈதைனைல்** (HC≡C–) தொகுதியாகும். இது அசிடைலீனிக் (அசிடைலீன்) தொகுதியைச் சேர்ந்ததாகும். IUPAC வேதிப் பெயரிடும் முறையின் படி, இந்த மூலக்கூறின் பெயரை எழுதும் போது -ஐன் என்று முடிவுற வேண்டும். சில நேரங்களில், இந்த முலக்கூற்றை ஈதீனைல் என்றும் குறிப்பிடலாம். ஆல்க்கைன் பக்கத்தைப் பார்க்கவும்.
- இந்த **ஈதைனைல்** இயங்குரிபு (HC≡C·) ஆனது, உடுக்களிடையே ஊடகத்தில் காணப்படும் ஒரு மூலக்கூறாகும். மேலும் வேதி வினையின் போது, மாறும் தன்மையுடைய நிலையற்ற மூலக்கூறாக செயல்படுகிறது.
- அசிடைலைடு எனும் கார்பன் எதிர்மின் அயனி (**HC≡C<sup>−</sup>**) ஆகவும், ஈதைனைல் செயல்படுகிறது.
# ஈதைனைல்

## மேலும் பார்க்க

- ஆல்க்கைன்
# அரகான்

இருந்தது. அரகான் மக்கள், பர்மா, வங்காளம், வட இந்தியா, வடகிழக்கு இந்தியா, மத்திய கிழக்கு மற்றும் ஐரோப்பாவிலிருந்து வந்தவர்கள். ]]
எழுத்துடன் கூடிய நாணயங்கள் ]]
**அரகான்** (*Arakan*) என்பது தென்கிழக்காசியாவின் ஒரு வரலாற்று கடலோர பகுதியாகும். அதன் எல்லைகள் அதன் மேற்கில் வங்காள விரிகுடாவையும், வடக்கே இந்தியத் துணைக் கண்டத்தையும், கிழக்கு நோக்கி பர்மாவையும் எதிர்கொண்டன. அரகான் மலைகள் இப்பகுதியை தனிமைப்படுத்தி கடல் வழியாக மட்டுமே அணுகும்படி செய்தன. இப்பகுதி இப்போது மியான்மரில் இராகினி மாநிலத்தை உருவாக்குகிறது.  
தென்கிழக்கு ஆசியாவில் தர்ம மதங்களை, குறிப்பாக பௌத்தத்தையும், இந்து மதத்தையும் ஏற்றுக்கொண்ட ஆரம்ப பிராந்தியங்களில் அரகானும் ஒன்றாகும். இசுலாம் 8 ஆம் நூற்றாண்டில் அரபு வணிகர்களுடன் வந்தது. 15 ஆம் நூற்றாண்டிலிருந்து, வங்காள சுல்தானகத்தின் அடிமைத்தனத்தின் போது அரகானில் இசுலாமிய செல்வாக்கு வளர்ந்தது. மராக் யு இராச்சியம் 300 ஆண்டுகளாக ஒரு சுதந்திர அரக்கானிய இராச்சியமாக உருவெடுத்தது. கண்டுபிடிப்புக் காலம் மற்றும் வங்காள சுபாவின் முக்கிய பொருளாதார வளர்ச்சியின் போது, அரகான் டச்சுக் கிழக்கிந்திய நிறுவனத்தையும், போர்த்துகீசிய பேரரசையும் ஈர்த்தது. 17 ஆம் நூற்றாண்டின் நடுப்பகுதியில், முகலாய பேரரசர் ஔரங்கசீப் ஆதிக்கம் செலுத்தினார். முகலாயப் பேரரசு முடிவுக்கு வந்த பின்னர் 18 ஆம் நூற்றாண்டிலிருந்து அரக்கான் படிப்படியாகக் குறைந்தது.  
பிரிட்டிசு கிழக்கிந்திய நிறுவனத்தால் கைப்பற்றப்பட்ட பின்னர், அரகான் பிரிட்டிசு இந்தியாவின் பிரிவுகளில் ஒன்றாக மாறியதுடன், வங்காள மாகாணத்தின் அண்டை நாடான சிட்டகாங் கோட்டத்திலிருந்து குடியேறியவர்களைப் பெற்றது. 1937 இல், இது பிரிட்டிசு பர்மாவின் ஒரு பிரிவாக மாறியது. அரகான் பிரிவு ஒரு காலத்தில் அரிசி ஏற்றுமதியாளராக இருந்தது. இரண்டாம் உலகப் போரின்போது, இப்பகுதி சப்பானியப் பேரரசால் ஆக்கிரமிக்கப்பட்டது. நேச நாட்டுப் படைகள் பர்மா போரின் போது அரகானை விடுவித்தன. பர்மிய சுதந்திரத்திற்குப் பிறகு இது ஒரு நிர்வாகப் பிரிவாகத் தொடர்ந்தது; பின்னர் ஒரு மாகாணமாக மாறியது. 1960 களின் முற்பகுதியில், அரகானின் வடக்கு பகுதி யங்கோனில் இருந்து மயூ எல்லைப்புற மாவட்டமாக நிர்வகிக்கப்பட்டது .  
1982 ஆம் ஆண்டில், பர்மிய தேசிய சட்டம் அவர்களின் குடியுரிமையின் பிராந்தியத்தில் வசிப்பவர்களை பறித்தது. 1989 ஆம் ஆண்டில், பர்மிய இராணுவ ஆட்சிக்குழு பர்மாவின் அதிகாரப்பூர்வ பெயரை மியான்மர் என்று மாற்றியது. 1990களில், ஆட்சிக்குழு அரகான் மாநிலத்தின் பெயரை இராகினி மாநிலமாக மாற்றியது - இது இராகினி பெரும்பான்மையின் ஆதிக்கத்தை பிரதிபலிக்கும் பெயராகும். ரோகிஞ்சா சிறுபான்மையினரில் பலர் இந்த நடவடிக்கையை கடுமையாக எதிர்த்தனர். இப்பகுதியில் பர்மிய அரசு, இராகினி தேசியவாதிகள் மற்றும் ரோகிஞ்சா கிளர்ச்சியாளர்கள் இடையே மோதல் காணப்படுகிறது. மிக சமீபத்திய காலங்களில், மியான்மர் இராணுவத்தின் நடவடிக்கைகள் காரணமாக அகதிகளை அண்டை நாடுகளுக்கு வெளியேற்றுவதில் இராகினி மாநிலம் குறிப்பிடத்தக்கதாக உள்ளது.
# அரகான்

## நிலவியல்

அரகானை வங்காளம் மற்றும் பர்மாவிலிருந்து முறையாகப் பிரித்தன. இதனால் இப்பகுதி பல நூற்றாண்டுகளாக கடல் வழியாக மட்டுமே அணுகப்பட்டது ]]
அரகான் கீழ் பர்மாவின் கடலோர புவியியல் பகுதியாகும். இது வங்காள விரிகுடாவின் கிழக்குக் கடற்பரப்பில் ஒரு நீண்ட குறுகிய நிலப்பரப்பை உள்ளடக்கியது. மேலும், வடக்கில் சிட்டகாங் மலைப்பகுதியின் (வங்காளதேசம்) எல்லையில் உள்ள நாப் ஆற்றங்கரையிலிருந்து தெற்கில் குவா நதி வரை நீண்டுள்ளது. அரகான் பகுதி சுமார் 400 மைல்கள் (640 கி.மீ) வடக்கிலிருந்து தெற்கு நோக்கி நீளமானது. மேலும், சுமார் 90 மைல்கள் (145 கி.மீ) அதன் அகலம் பரந்துள்ளது. இப்பகுதியின் கிழக்கு எல்லையை உருவாக்கும் அராகன் மலைகள் (அரகான் யோமா என்றும் அழைக்கப்படுகின்றன), அரகானை பர்மாவின் மற்ற பகுதிகளிலிருந்து தனிமைப்படுத்துகிறது. இந்த கடற்கரையில் செதுபா மற்றும் ராம்ரீ உள்ளிட்ட பல கடல் தீவுகள் உள்ளன. நாப் ஆறு, மயூ ஆறு,கலாடன் மற்றும் லெம்ரோ போன்றவை இப்பகுதியின் பிரதான ஆறுகள் ஆகும். அரகானில் பொதுவாக மலைப்பாங்கான நிலத்தில் பத்தில் ஒரு பகுதி பயிரிடப்படுகிறது. டெல்டா பகுதிகளில் அரிசி ஆதிக்கம் செலுத்துகிறது, அங்கு பெரும்பாலான மக்கள் அதிக அளவில் வசிக்கின்றனர். மற்ற பயிர்களில் பழங்கள், மிளகாய், பருப்பு மற்றும் புகையிலை ஆகியவை அடங்கும்.
# அரகான்

## புள்ளிவிவரங்கள்

அரகான் மக்கள் வரலாற்று ரீதியாக அரகானிகள் என்று அழைக்கப்படுகிறார்கள். இதன் மக்கள் தொகை திபெத்திய-பர்மியர்கள் மற்றும் இந்தோ-ஆரியர்களைக் கொண்டுள்ளது . திபெத்திய-பர்மன் அரகானிகள் பெரும்பாலும் அரகானிய மொழியைப் பேசுகிறது. இது இராகினி என்றும் அழைக்கப்படுகிறது. மேலும், பர்மியருடன் நெருங்கிய தொடர்புடையது. பெரும்பாலான இந்தோ-ஆரிய அரகானியர்கள் ரோகிஞ்சயா மொழியைப் பேசுகிறார்கள். இராகினி மாநிலத்தில் சிறிய சமூகங்கள் பேசும் பிற மொழிகளில் திபெத்திய-பர்மன் சக், ஆசோ சின், எக்காய், குமி, லைட்டு, மிரு, சாங்லாய், சும்து ,உப்பு, மற்றும் இந்தோ-ஆரிய சக்மா ஆகியவை அடங்கும்.  
மியான்மர் அரசாங்கம் திபெத்திய-பர்மன் அரகானியர்களை இராகினி மக்களாக அங்கீகரிக்கிறது . இது கமீன் உட்பட முஸ்லிம் சமூகத்தின் பிரிவுகளையும் அங்கீகரிக்கிறது. ஆனால் மியான்மர் ரோகிஞ்சா மக்களை அங்கீகரிக்கவில்லை.
பிரிட்டிசு பர்மாவில் அரகான் பிரிவு இந்தியர்களில் அதிக சதவீதத்தைக் கொண்டிருந்தது.
# திருவருள் காளீசுவரர் சுப்பிரமணியசுவாமி கோயில், மலையக்கோயில்

**திருவருள் காளீசுவரர் சுப்பிரமணியசுவாமி கோயில்**, தமிழ்நாட்டில் புதுக்கோட்டை மாவட்டத்தில், புதுக்கோட்டை-பொன்னமராவதி சாலையில், நற்சாந்துபட்டி கிராமத்திலிருந்து 2 கி.மீ. தொலைவில் மலையக்கோயில் என்னுமிடத்தில் மலையில் அமைந்துள்ள சிவன் மற்றும் முருகன் கோயிலாகும். புதுக்கோட்டையில் இருந்து மலையக்கோவிலுக்கு நேரடியாக நகரப் பேருந்து வசதி உள்ளது. மலையின் கீழுள்ள கோயில் ‘கீழ்க்கோயில்’ என்றும், மலையின் மீதுள்ள கோயில் ‘மேல்கோயில்’ என்றும் அழைக்கப்படுகிறது. மலையின் அடிவாரத்தில் கிழக்கில் ஒரு குடவரைக் கோயிலும், தெற்கில் ஒரு குடவரைக் கோயில்களும், ஆக இரண்டு குடவரைக் கோயில்கள் உள்ளன. கிழக்குக் குடவரைக் கோயிலில் ஒரு கருவறையும் அதன் நடுவில் லிங்கமும் மலைப்பாறையில் செதுக்கப்பட்டுள்ளது. அதன் எதிரில் கிழக்கு நோக்கிய நிலையில் வலம்புரி விநாயகர் உள்ளார். இது கி.பி.2ஆம் நூற்றாண்டில் கட்டப்பெற்ற குடவரைக்கோயில் ஆகும்.
# திருவருள் காளீசுவரர் சுப்பிரமணியசுவாமி கோயில், மலையக்கோயில்

## மலையடிவாரத்தில் சிவன்

மலையின் அடிவாரத்தில் சிவபெருமான், அம்மன், வலம்புரி நாயகர் ஆகியோர் உள்ளனர்.அங்குள்ள இறைவன் திருவருள் காளீசுவரர் ஆவார். இறைவி தர்மசம்வர்த்தினி ஆவார். இறைவனை திருவேங்கை கனலீசுபவர், மலையலிங்கம் என்றும் அழைப்பர். இறைவியை தம்பிராட்டி, அறம்வளர்த்தநாயகி என்றும் அழைப்பர்.
# திருவருள் காளீசுவரர் சுப்பிரமணியசுவாமி கோயில், மலையக்கோயில்

## மலை மீது முருகன்

மலை மேல் சுப்பிரமணியசுவாமி உள்ளார். அருகில் ஜடாமுனீசுவரர் சன்னதி உள்ளது. மலையேறியதும் அங்கு அர்த்தமண்டபத்தில் விநாயகர், உற்சவராக முருகப்பெருமான் ஆகியோர் உள்ளனர். கருவறையில் வள்ளி, தெய்வானையுடன் சுப்பிரமணிய சுவாமியாக முருகன் உள்ளார். தென் புறத்தில் இடும்பர் சன்னதி உள்ளது. முருகன் சன்னதிக்கு அருகில் உள்ள சுனையை சரவணப்பொய்கை என்றழைக்கின்றனர்.
# திருவருள் காளீசுவரர் சுப்பிரமணியசுவாமி கோயில், மலையக்கோயில்

## திறந்திருக்கும் நேரம்

காலசந்தி (காலை 9.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.30 வரையிலும் திறந்திருக்கும். பௌர்ணமியின்போது பக்தர்கள் கிரிவலம் வருகின்றனர். தைப்பூசத் திருவிழா இங்கு சிறப்பாகக் கொண்டாடப்படுகிறது.
# தைமூர் வம்சம்

**தைமூர் வம்சம்** (*Timurid dynasty*) என்பது சுன்னி முஸ்லீம் வம்சத்தின் அல்லது குலத்தின் துருக்கிய-மங்கோலிய தோற்றமாகும். போர்வீரன் தைமூரிலிருந்து வந்தவர்கள். "குர்கனி" என்ற வார்த்தை "குர்கான்" என்பதிலிருந்து உருவானது, இது மங்கோலிய வார்த்தையான "குர்கான்" என்பதன் பாரசீகப்படுத்தப்பட்ட வடிவமான "மருமகன்" என்று பொருள்படும். மங்கோலிய பேரரசின் நிறுவனர் செங்கிஸ் கானின், நேரடி வம்சாவளியைச் சேர்ந்த சரே முல்க் கானூம் என்பவரை தைமூர் மணந்ததால், இது வம்சத்தால் பயன்படுத்தப்பட்ட ஒரு கெளரவமான தலைப்பாகும். தைமூர் வம்சத்தின் உறுப்பினர்கள் தைமூர் மறுமலர்ச்சியை அடையாளம் காட்டினர். அவர்கள் பாரசீக கலாச்சாரத்தில் வலுவாக செல்வாக்கு செலுத்தினர். மேலும், வரலாற்றில் இரண்டு குறிப்பிடத்தக்க பேரரசுகளை நிறுவினர். பெர்சியா மற்றும் மத்திய ஆசியாவை தளமாகக் கொண்ட தைமூரிய பேரரசும் (1370-1507), முகலாயப் பேரரசும் (1526–1857) இந்திய துணைக் கண்டத்தை மையமாகக் கொண்டது.
# தைமூர் வம்சம்

## தோற்றம்

இந்த வம்சத்தின் தோற்றம் பர்லாஸ் என்று அழைக்கப்படும் மங்கோலிய பழங்குடியினரிடம் செல்கிறது. அவர்கள் மங்கோலியப் பேரரசின் நிறுவனர் செங்கிஸ் கானின் அசல் மங்கோலிய இராணுவத்தின் எச்சங்களாக இருந்தனர்.
# அகாசாகா பிசு கோபுரம்

**அகாசாகா பிசு கோபுரம்** (GranTokyo) என்பது சப்பான் நாட்டின் தோக்கியோ நகரத்திலுள்ள அகாசாகா என்ற வர்த்தக மாவட்டத்தில் அமைந்துள்ள ஒரு வானளாவிய கட்டிடமாகும். அகாசா 5-நகர மாவட்டத் தோக்கியோ ஒலிபரப்பு நிறுவனத் திட்டம் என்பதால் இந்த வர்த்தக வளாகம் மீவுயரத்திற்கு உயர்ந்தது. தோக்கியோ ஒலிபரப்பு மையம், அகாசாகா இசை அரங்கம், அகாசாகா ஏசிடி திரையரங்கு போன்றவையும் இவ்வானளாவியில் இடம்பெற்றுள்ளன.
# அனேகாசாகி மின் நிலையம்

**அனேகாசாகி மின் நிலையம்** *(Anegasaki Power Station)* சப்பான் நாட்டின் சிபா நிர்வாக மாவட்டத்திலுள்ள இச்சிகாரா நகரத்தில் அமைந்துள்ள ஒரு பெரிய மின் நிலையமாகும். இந்த மின் நிலையம் 3,600 மெகாவாட் மின் திறன் உருவாக்கும் வசதியைக் கொண்டது. 600 மெகாவாட் என மதிப்பிடப்பட்ட ஆறு விசையாழிகளால் மின்சாரம் இங்கு உருவாக்கப்படுகிறது. இவை பின்வரும் வகையான எரிபொருள்களைப் பயன்படுத்துகின்றன.  
- அலகு 1: இயற்கை எரிவாயு, எரிபொருள் எண்ணெய், கச்சா எண்ணெய்
- அலகு 2: இயற்கை எரிவாயு, எரிபொருள் எண்ணெய், கச்சா எண்ணெய்
- அலகு 3: இயற்கை எரிவாயு, எரிபொருள் எண்ணெய், கச்சா எண்ணெய், நீர்ம பெட்ரோலியம் வாயு
- அலகு 4: இயற்கை எரிவாயு, எரிபொருள் எண்ணெய், கச்சா எண்ணெய், நீர்ம பெட்ரோலியம் வாயு
- அலகு 5: இயற்கை எரிவாயு, நீர்ம பெட்ரோலியம் வாயு
- அலகு 6: இயற்கை எரிவாயு, நீர்ம பெட்ரோலியம் வாயு
# ஒற்றைப் பதிவு முறை

ஒற்றைப் பதிவு கணக்கியல் முறை அல்லது ஒற்றைப் பதிவு முறை (Single Entry System or Single Entry bookkeeping) என்பது நிதித் தகவல்களைப் பராமரிக்கப் பயன்படுத்தப் பெறும் கணக்கியல் முறையாகும். இது பரிவர்த்தனையைப் பதிவு செய்வதற்கான முழுமையற்ற முறை என அழைக்கப்படுகிறது. பெரும்பாலான வணிகங்கள் இரட்டைப் பதிவுமுறையைப் பயன்படுத்தி அனைத்து பரிவர்த்தனைகளின் பதிவையும் பராமரிக்கின்றன.  
ஆனால் பல சிறு வணிகங்கள் "அத்தியாவசியங்களை" பதிவு செய்யும் ஒற்றைப் பதிவுப் புத்தகத்தை மட்டுமே வைத்திருக்கின்றன. சில சிறு வணிக நிறுவனங்களில் பணம், வரவுக் கணக்குகள், பற்றுக் கணக்குகள், மற்றும் செலுத்தப்பட்ட வரிகளின் பதிவுகள் மட்டுமே பராமரிக்கப்படுகின்றன.
# ஒற்றைப் பதிவு முறை

### நன்மைகள்:

ஒற்றைப் பதிவு கணக்கியல் முறை மிகவும் எளிமையானது. இரட்டைப் பதிவுமுறையில் பயிற்சி பெற்ற நபரின் உதவியின்றி பெரும்பாலும் பரிவர்த்தனைகளை உள்ளிட முடியாது.  
உள்நாட்டு வருவாய் முகமைப் படி, ஒற்றைப் பதிவு கணக்கு என்பது வருமான அறிக்கையை ( இலாப நட்ட அறிக்கை ) அடிப்படையாகக் கொண்டது. ஒரு சிறு தொழிலைத் தொடங்குபவர்களுக்கு இது எளிய மற்றும் நடைமுறைக்குரியதாக இருக்கும்.  
கூடுதலாக உள்நாட்டு வருவாய் முகமை கூறுவதாவது:  
1. ஒற்றைப் பதிவு முறையில்,கணக்குகளுக்குச் சமமான பற்று மற்றும் வரவு இருப்புநிலைக் குறிப்புகளிலும் வருவாய் அறிக்கையிலும் இருக்காது. இது ஒரு போதும் தானே சரிக்கட்டிக் கொள்ளாது. எண்கணிதப் பிழை கணக்குகளைக் கூட்டும்போது வரக்கூடும்.  
2. ஒற்றைப் பதிவு முறை ஒரு குறிப்பேடு, நாளேடு அல்லது சிற்றெடுகளில் இருக்கும் பரிவர்த்தனைகளை மட்டுமே கொண்டிருக்கக்கூடும்.
# ஒற்றைப் பதிவு முறை

### குறைகள்:

1. வணிகத்தைத் திறம்படத் திட்டமிடுவதற்கும் கட்டுப்படுத்துவதற்கும் தரவுகள் நிர்வாகத்திற்குக் கிடைக்காமல் போகலாம்.  
2. முறையான மற்றும் துல்லியமான புத்தக பராமரிப்பு இல்லாதது நிர்வாகத்தின் இழப்பிற்கு வழிவகுக்கும். அது வணிகத்தின் செயல்பாடுகளில் நிர்வாகத்தின் கட்டுப்பாட்டைக் கூட குறைக்கும்.  
3. திருட்டு மற்றும் பிற இழப்புகள் ஏற்ப்பட்டால் கணக்குகளில் கண்டறியப்படுவது குறைவு.  
=
# ரவி சகரியாஸ்

<div></div>
**இரவி சகரியாஸ்** (26 மார்ச்1946 - 19 மே 2020) என்பவர் இந்தியாவில் பிறந்த கனடா வாழ் அமெரிக்கர். இவர் கிறித்தவ தன்விளக்கம் அளிப்பவரும் 30கும் மேற்பட்ட புத்தகங்களை எழுதியுமுள்ளார், அவற்றுள் *கடவுள் இல்லாமல் மனிதனால் வாழ முடியுமா*?, *ஜிஹாத்தின் நிழலில் ஒளியும் மாபெரும் நெசவாளரும்* என்ற புத்தகங்கள் இறையான்மைக்குறித்த பிரிவில் கிறிஸ்துவ சுவிசேஷ பதிப்பகத்தார் சங்கத்தால்<nowiki/>தங்கப்பதக்கத்தை வென்றது குறிப்பிடத்தக்கது. இவர் ரவி சக்கரியாஸ் சர்வதேச அமைச்சகங்களின் குழுவின் நிறுவனர் மற்றும் தலைவர். இவர் என் மக்கள் சிந்திக்கட்டும், நியாயமாய் சிந்திக்கட்டும் என்ற வானொலி நிகழ்ச்சிகளின் புரவலனாக பணியாற்றியுள்ளார்.<div></div>
# ரவி சகரியாஸ்

## தொடக்க வாழ்க்கையும் கல்வியும்

சகரியாஸ் 1946 ஆம் ஆண்டு மார்ச் மாதம் 26 ஆம் நாளில், தென்னிந்திய மாநிலமான, தமிழ்நாட்டில் பிறந்தார். இவரது குடும்பம் இவர் சிறு வயதில் இருந்தபோதுதே தில்லிக்கு புலம்பெயர்ந்தனர்.  
இவரது குடும்பம் ஆங்கிலிக்கம் என்னும் கிறிஸ்தவ பிரிவை பின்பற்றியது. ஆனாலும் இவர் தனது 17 ஆம் வயது வரை கடவுள் பக்தியற்றவராய் வாழ்ந்து வந்தார். அந்த வயதில் தற்கொலைக்கு முயன்று விஷம் அருந்தியதால் மருத்துவமனையில் அனுமதிக்கப்பட்டிருந்தார். அப்பொழுது ஒரு கிருஸ்துவ ஊழியர் ஒரு விவிலியத்தை அவரிடம் தந்து அதில் யோவான் 14 ஐ வாசிக்கச்சொன்னார். தாய் வசித்தபோது அதில் இயேசு தோமாவுக்கு ப்ரத்யுத்ரமாக சொன்ன வார்த்தை 'நான் பிழைக்கிறபடியினால் நீங்களும் பிழைப்பீர்கள்' தன்னோடு பேசுவதாகவே உணர்ந்தார். பின் 'இது எனது ஒரே நம்பிக்கையாக இருக்கலாம்' என்று எண்ணி தன்னை படைத்த தேவன் எதிர்பார்க்கும் ஒரு வாழ்வை வாழ தன்னை அர்ப்பணித்து இறைவனிடம் "*இயேசுவே நீரே உயிரைக் உண்டாக்கியவராக இருந்தால், அதை நான் விரும்புகிறேன். தயவுசெய்து என்னை இந்த மருத்துவமனை படுக்கையிலிருந்து நன்றாக வெளியேற்றுங்கள், எப்படுபட்டாலும் உம்மை பற்றிய உண்மையை கண்டிபிடிப்பதே என் வாழ்வின் கடமையாக்குவேன் என்று உறுதியளிக்கிறேன்*" என்று வேண்டுதல் செய்தார்.  
1966 ஆம் ஆண்டில், சக்கரியாஸ் தனது குடும்பத்தினருடன் கனடாவுக்கு குடிபெயர்ந்தார், 1972 ஆம் ஆண்டில் ஒன்ராறியோ விவிலியம் கல்லூரியில் (இப்போது டின்டேல் பல்கலைக்கழகம்) இளங்கலை பட்டமும், 1976 இல் டிரினிட்டி சர்வதேச பல்கலைக்கழகத்தில் அவரது தெய்வீக முதுநிலை பட்டமும் பெற்றார்.  
1990 ஆம் ஆண்டில், கேம்பிரிட்ஜில் உள்ள இங்கிலாந்து சபையில் இறையியல் பள்ளியான ரிட்லி ஹாலில் வழிகாட்டப்பட்ட ஆய்வில் பங்கேற்றார்
# ரவி சகரியாஸ்

## தொடக்க வாழ்க்கையும் கல்வியும்

### தனிப்பட்ட வாழ்க்கை

1972 ஆம் ஆண்டு மே மாதம் 7ஆம் தேதி, சக்கரியாஸ் தனது தேவாலயத்தின் இளைஞர் குழுவில் சந்தித்த மார்கரெட் "மார்ஜி" ரெனால்ட்ஸ் என்பவரை மணந்தார். அவர்களுக்கு சாரா, நாதன் மற்றும் நவோமி ஆகிய மூன்று குழந்தைகள் இருந்தனர். அவர் ஜோர்ஜியாவின் அட்லாண்டாவில் வசித்து வந்தார்.  
மார்ச் 2020 இல், சகாரியாஸ் தனது முதுகெலும்பில் ஒரு வீரியம் மிக்க மற்றும் அரிதான புற்றுநோயால் பாதிக்கப்பட்டுள்ளார் என்று கண்டறியப்பட்டது. மேலும், மே 19, 2020 அன்று, தனது 74 வயதில் அட்லாண்டாவில் உள்ள தனது வீட்டில் காலமானார்.அவரது மரணத்தைத் தொடர்ந்து, பல உயர்மட்ட கிறிஸ்தவர்கள் ஆன்லைனில் சக்கரியாஸின் செல்வாக்கை விவரிக்கும் செய்திகளை ஆன்லைனில் வெளியிட்டனர்.  
வெள்ளை மாளிகையின் பத்திரிகை செயலாளர் கெய்லீ மெக்னானி மற்றும் அமெரிக்கா துணைத் தலைவர் மைக் பென்ஸ் ஆகியோர் சாகரியாஸ் இறந்ததைத் தொடர்ந்து தங்கள் அனுதாபங்களைத் தெரிவித்தனர்.
# ரவி சகரியாஸ்

## ஊழியங்கள்

### உலகக் கண்ணோட்டம்

ஒரு ஒத்திசைவான உலகக் கண்ணோட்டம் நான்கு கேள்விகளுக்கு திருப்திகரமாக பதிலளிக்க முடியும் என்று சக்கரியாஸ் வாதிட்டார்: உயிரிலிவழிப்பிறப்பு, வாழ்க்கையின் பொருள், அறநெறி மற்றும் விதி. ஒவ்வொரு பெரிய மதத்தின் உண்மையை பற்றி பிரத்தியேகமான கூற்றுக்களைக் கூறும்போது, இந்த நான்கு கேள்விகளுக்கும் பதிலளிக்கும் திறனில் கிறிஸ்தவ நம்பிக்கை தனித்துவமானது என்று அவர் கூறினார். கிறிஸ்தவ உலகக் கண்ணோட்டத்தின் ஒத்திசைவைப் பற்றி அவர் வழக்கமாகப் பேசினார், கிறித்துவம் கடினமான தத்துவ தாக்குதல்களைத் தாங்கும் திறன் கொண்டது என்று வாதிட்டார்.  
கிறித்தவ தன்விளக்கம் அளிப்பவர் மூன்று நிலைகளிலிருந்து வாதிட வேண்டும் என்று சகாரியாஸ் நம்பினார்:  
1. தர்க்கத்திலிருந்து அதை வகுப்படுத்த ;
1. உணர்வுகளிலிருந்து அதை வாழக்கூடியதாக மாற்ற;
1. தார்மீக தீர்ப்புகளை எடுக்க அதைப் பயன்படுத்த ஒருவருக்கு உரிமை உள்ளதா?  
சக்கரியாஸின் கிறித்தவ தன்விளக்கமானது கடவுளுக்கு ஆதரவாக வாழ்க்கையின் மிகப் பெரிய இருத்தலியல் கேள்விகளுக்கு கிறிஸ்தவத்தின் பதில்களில் முக்கியமாக கவனம் செலுத்தியது. நவீன தகவல்தொடர்பு அமைப்புகளில் காட்சியின் ஆதிக்கம், விஷயங்களை நியாயப்படுத்தும் விதத்தில் மாற்றுவதற்கான சுருக்க பகுத்தறிவுக்கான மக்களின் திறனை பாதித்துள்ளது என்று அவர் வாதிட்டார்.
# கர்னால் போர்

**கர்னால் போர்** (*Battle of Karna*l) (24 பிப்ரவரி 1739) என்பது இந்தியா மீதான படையெடுப்பின் போது பாரசீகத்தின் அப்சரித்து வம்சத்தின் நிறுவனர் நாதிர் ஷாவுக்கு கிடைத்த ஒரு தீர்க்கமான வெற்றியாகும். நாதிரின் படைகள் மூன்று மணி நேரத்திற்குள் முகலாயப் பேரரசர் முகம்மது ஷாவின் இராணுவத்தை தோற்கடித்தன. தில்லியில் முகலாயர்களின் பதவி நீக்கத்திற்கு வழி வகுத்தன. இந்த வெற்றி நாதிரின் இராணுவ வாழ்க்கையில் தலைசிறந்த ஒன்றாகக் கருதப்படுகிறது. இந்தியாவின் தில்லிக்கு வடக்கே 110 கிலோமீட்டர் (68 மைல்) தொலைவில் உள்ள கர்னாலுக்கு அருகே போர் நடந்தது.
# கர்னால் போர்

## போர்

முகலாய இராச்சியத்தின் மீது நாதிர் ஷாவின் படையெடுப்பில் உச்சக்கட்டமாக இந்த போர் இருந்தது. கிழக்கு ஆப்கானித்தானைக் கைப்பற்றி காபூல் மற்றும் பெசாவர் வழியாக படையெடுத்த பிறகு, நாதிர் தனது படைகளை தெற்கே முகலாய தலைநகரை நோக்கி அழைத்துச் சென்றார். தில்லியில் முகம்மது ஷா ஒரு மிகப் பெரிய படையைச் கொண்டிருந்தார்.  
தில்லியில் இருந்து 110 கி.மீ தூரத்தில் உள்ள கர்னாலில் இந்த போர் நடந்தது. நாதிர் ஷாவின் இராணுவம் சுமார் 55,000 வீரர்களையும், முகம்மதுவின் இராணுவம் சுமார் 15,000 வீரர்கள் மற்றும் போராளிகள் அல்லாத ஒரு பெரிய குழுவையும் கொண்டிருந்தது. போர் தொடங்கிய மூன்று மணி நேரத்திற்குள், 20,000க்கும் மேற்பட்ட முகலாய வீரர்கள் மற்றும் இராணுவம் அல்லாத வீரர்கள் கொல்லப்பட்டனர் அல்லது காயமடைந்தனர். பாரசீக இராணுவத்தின் இழப்பு மிகக் குறைவு. மீதமுள்ள முகலாய இராணுவம் கலைந்தது. போருக்கு சுமார் இரண்டு வாரங்களுக்குப் பிறகு, நாதிர் ஷா தில்லியை கைப்பற்றினார். நாதிரின் தாக்குதலால் நிலைகுலைந்த முகம்மது ஷா தனது ஒரு பெரிய இழப்பீடு வழங்க ஒப்புக்கொண்டார்.
# கர்னால் போர்

## தில்லியின் வெற்றி

நாதிர் முகலாயப் பேரரசரை முற்றிலுமாக பதவி விலகும்படி கட்டாயப்படுத்தி, தலைநகரான தில்லிக்கு அணிவகுத்துச் சென்றார். வரி வசூலை உறுதி செய்வதற்காக நகரின் ஒவ்வொரு மாவட்டத்திற்கும் 1,000 குதிரைப்படை வீரர்களை நாதிர் அனுப்பினார். ஆனால் முகலாய வம்சத்தின் தலைநகரின் கருவூலங்களிலிருந்து மிகப் பெரிய செல்வங்கள் சூறையாடப்பட்டது. ஷாஜகானின் மயிலாசனம் பாரசீக இராணுவத்தால் பறிக்கப்பட்டது. அற்புதமான நகைகளின் மத்தியில், நாதிர் கோஹினூர் ("ஒளியின் மலை") மற்றும் தர்யா-யே நூர் ("ஒளி கடல்") வைரங்களையும் பெற்றார். கொள்ளையடிக்கப்பட்ட மொத்த பொக்கிஷங்களின் மதிப்பு 700 மில்லியன் ரூபாயாக இருக்கலாம் என்று மதிப்பிடப்பட்டுள்ளது. இது ஏறக்குறைய 90 மில்லியன் டாலர் ஸ்டெர்லிங் அல்லது 21 ஆம் நூற்றாண்டின் ஆரம்பத்தில் 8.2 பில்லியன் டாலர் ஸ்டெர்லிங் ஆகும்
பற்றிய பல்வேறு கோணங்களில் டேவர்னியரின் வரைபடம்]]
சிந்துக்கு மேற்கே முகம்மது ஷா தனது அனைத்து நிலங்களையும் நாதிர் ஷா வசம் ஒப்படைக்க வேண்டிய கட்டாயம் ஏற்பட்டது. கர்னாலில் முகலாய பேரரசின் பெரும் தோல்வியின் விளைவாக, ஏற்கனவே வீழ்ச்சியடைந்த முகலாய வம்சம் அதன் அழிவை விரைவுபடுத்தும் அளவுக்கு விமர்சன ரீதியாக பலவீனமடைந்தது. வரலாற்றாசிரியர் ஆக்ஸ்வொர்த்தியின் கூற்றுப்படி, நாதிரின் இந்தியா மீதான படையெடுப்பின் அழிவுகரமான விளைவுகள் இல்லாமல், இந்திய துணைக் கண்டத்தை ஐரோப்பிய காலனித்துவ கையகப்படுத்துதல் வேறு வடிவத்தில் வந்திருக்கலாம் அல்லது ஒருவேளை இல்லாமல் இருக்கலாம்.
# கர்னால் போர்

## நாதிரின் போர்

முகலாயப் பேரரசின் வடக்கு எல்லைப் பகுதிகள், ஆப்கானிஸ்தானில் உள்ள பல்வேறு அரசியல்களுக்கு எதிரான நாதிரின் ஏராளமான போர்களில் தோற்கடிக்கப்பட்ட ஆப்கானிய கூலிப்படையினர், மற்றும் போர்வீரர்களின் பெருக்கத்திற்கான ஒரு பிரபலமான இடமாக இருந்தது. இவ்வாறு தப்பியோடியவர்களை சிறைபிடித்து தன்னிடம் ஒப்படைக்குமாறு நாதிர் உள்ளூர் ஆளுநர்களுக்கும் வட இந்தியாவின் அரசியல்வாதிகளுக்கும் பல கோரிக்கைகளை அனுப்பியிருந்தார். ஆப்கானிஸ்தானைக் கைப்பற்றிய பின்னர், நாதிர் முகலாயப் பேரரசின் மீது படையெடுப்பதற்கான ஒரு சாக்குப்போக்கைத் தேடிக்கொண்டிருந்தார். வடக்கு முகலாய பேரரசின் கரடுமுரடான நிலப்பரப்பில் தஞ்சம் அடைந்த ஆப்கானிய வீரர்களை வேட்டையாடுவதற்கான வடிவத்தில் தனது படையெடுப்பை மறைக்க இந்த வாய்ப்பை அவர் பயன்படுத்தினார்.